**SUSITARIMAS DĖL PAPILDOMŲ IR (AR) NEATLIEKAMŲ DARBŲ NR. 1**

**PRIE 2024-07-08 SUTARTIES NR. S-669**

2025-04-23

**AB „Via Lietuva“** (buvęs pavadinimas – akcinė bendrovė Lietuvos automobilių kelių direkcija), atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**AB „Eurovia Lietuva“**,atstovaujama šį dokumentą pasirašančio įgalioto bendrovės darbuotojo (toliau – Rangovas), toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2024-07-08 Šalys sudarė pirkimo sutartį Nr. S-669 „Krašto kelio Nr. 176 Pirčiupiai–Jašiūnai ruožo nuo 11,470 iki 14,325 km rekonstravimas“ (toliau – **Sutartis**), projekte „Valstybinės reikšmės krašto kelio Nr. 176 Pirčiupiai–Jašiūnai ruožo nuo 11,470 iki 14,325 km rekonstravimas“;
2. Sutarties pagrindu Rangovas įsipareigojo atlikti darbus (toliau – **Darbai**), o Užsakovas – tinkamai ir laiku atsiskaityti;
3. Sutarties vykdymo metu Rangovui atliekant statybos darbus:

* objekto apžiūros metu, paėmus grunto mėginius ir nustačius, kad grunte esančių organinių medžiagų kiekis, įvertinus grunto sluoksnį yra didesnis, nei nurodytas Valstybinės reikšmės krašto kelio Nr. 176 Pirčiupiai - Jašiūnai ruožo nuo 11,470 Iki 14,325 km rekonstravimo techniniame darbo projekte (toliau – TDP) ir gruntas neatitinka ĮT ŽS 17 5.14 reikalavimų, žemės sankasa bus įrengiama iš gruntų su maža organinės medžiagos priemaiša (2,28 %);
* pastebėta, kad dėl techninės klaidos rengiant projekto, susisiekimo dalies techninių specifikacijų A laidą, TDP A laidos techninėse specifikacijose, buvo nurodytos dvi frakcijos skaldos 5/8 ir 11/16 drenažo įrengimui, o brėžiniuose ir žiniaraštyje nurodyta viena 11/16 frakcijos skalda, todėl drenažas bus rengiamas su vienos frakcijos skalda 11/16;
* įvertinus, kad TDP numatytos spraustasienės AU 23 (Iy>50000 cm4) S270 GP tiekimas reikiamais projekto įgyvendinimo terminais yra neįmanomas, tilto pamatai bus įrengiami iš plieninės spraustasienės tkL 606 AN;
* objekto apžiūros metu, nustačius, kad TDP suprojektuota lietaus nuotekų tinklų trasa L1 ties PK 139+36 k. p. susikerta su naujai sumontuotu vandentiekio šuliniu d1500, kuris buvo įrengtas pagal kito projekto sprendinius ir Rangovas negali ties minėtu vandentiekio šuliniu nutiesti lietaus nuotekų tinklų trasos, patikslinti TDP lietaus nuotekų dalies PVP pateikti sprendiniai;
* nustačius, kad TDP Susisiekimo dalyje nurodyta spraustasienė VL605 nuo 2019 m. nebegaminama, siurblinės atramiė sienutė bus įrengiama iš spraustasienės tkL 605N;
* pamatavus faktines įvažiavimų į privačius kiemus (toliau – Nuovažos) altitudes, palyginus su TDP numatytais sprendiniais, pastebėta, kad suvedimas su esama Nuovažų danga sieks 10-30%, todėl projektuotojas pateikė naujus projektinius sprendinius, pėsčiųjų-dviračių tako projektinių sprendinių tikslinimui dėl dangos suvedimo su esamomis Nuovažomis;
* nustačius, kad TDP Apšvietimo dalies žiniaraštyje bei techninėse specifikacijose nurodyta saugi įleidžiama apšvietimo atrama, kurios aukštis virš žemės 7 metrai bei saugumo klasė yra HE3 (prie 100 km/h) nebegaminama, bus naudojama saugi įleidžiama HE3 (prie 100 km/h) apšvietimo atrama, kuri yra 8 metrų aukščio virš žemės paviršiaus, komplektuojama kartu su 0 metrų aukščio, bei 1 metro ilgio gembe, išlaikant šviestuvo aukštį 8 metrus;

dėl aukščiau išvardintų priežasčių atsirado poreikis atlikti papildomus darbus (detalizuoti **Priede Nr. 1,** **Priede Nr. 20** ir **Priede Nr. 40**), kurių kaina sudaro **117 382,20** Eur be PVM;

1. Sutarties vykdymo metu, kilo C punkte įvardintos aplinkybės dėl kurių atsirado poreikis neatliekamiems (atsisakomiems) darbams (detalizuoti **Priede Nr. 1,** **Priede Nr. 20** ir **Priede Nr. 40**), kurių kaina sudaro **90 096,09** Eur be PVM;
2. Sutarties vykdymo metu, nustačius, kad iškasamo netinkamo sankasai grunto (toliau – HU) kiekis neatitinka projekte nurodyto kiekio tarp PK 129+40 ir PK 129+95 d. p., Užsakovui pritarus HU 717,75 m3 kiekiui ir 687,25 m3 nevykdomiems darbams, atsirado poreikis neatliekamiems (atsisakomiems) darbams (darbų pakeitimo akto 8 p.), kurių kaina sudaro   
   **7 614,73** Eur be PVM;
3. Papildomų darbų atlikimui yra objektyviai reikalingas 28 (dvidešimt aštuonių) kalendorinių dienų terminas, kuris technologiškai būtinas ir pagrįstas vertinant darbų apimtį, kiekius ir kitas susijusias aplinkybes.
4. Sutarties XIIskyriaus „Papildomi darbai ir neatliekami darbai. Sutarties keitimo tvarka“ nuostatomis Šalys susitarė dėl galimybės pakeisti Sutarties kainą dėl atsiradusių papildomų ir (ar) atsisakomų (neatliekamų) darbų;

Šalys, remdamosi Sutarties XII skyriaus nuostatomis, sudaro šį susitarimą Nr. 1 dėl papildomų ir (ar) neatliekamų darbų (toliau – **Susitarimas**), kuriuo susitaria dėl toliau nurodomų sąlygų:

1. Šalys susitaria dėl žemiau nurodytos papildomų darbų kainos, kurią, Rangovui atlikus šiame Susitarime numatytus papildomus darbus, Užsakovas įsipareigoja Rangovui sumokėti Sutartyje numatyta tvarka:
   1. viso papildomų darbų kaina su PVM yra 142 032,46 Eur (vienas šimtas keturiasdešimt du tūkstančiai trisdešimt du eurai, 46 ct).
   2. papildomų darbų kaina be PVM yra 117 382,20 Eur (vienas šimtas septyniolika tūkstančių trys šimtai aštuoniasdešimt du eurai, 20 ct).
   3. 21 proc. PVM yra 24 650,26 Eur (dvidešimt keturi tūkstančiai šeši šimtai penkiasdešimt eurų, 26 ct).
2. Šalys susitaria dėl neatliekamų (atsisakomų) darbų kainos:
   1. viso neatliekamų darbų kaina su PVM yra 118 230,09 Eur (vienas šimtas aštuoniolika tūkstančių du šimtai trisdešimt eurų, 09 ct).
   2. neatliekamų darbų kaina be PVM yra 97 710,82 Eur (devyniasdešimt septyni tūkstančiai septyni šimtai dešimt eurų, 82 ct).
   3. 21 proc. PVM yra 20 519,27 Eur (dvidešimt tūkstančių penki šimtai devyniolika eurų, 27 ct).
3. Dėl aukščiau šiame Susitarime nurodytų sąlygų Sutarties 12 punkte numatyta Sutarties kaina padidėja toliau nurodyta suma: *23 802,37 Eur* (su PVM). Galutinė Sutarties kaina yra*:   
   6 028 979,36 Eur* (su PVM).
4. Šalys susitaria, kad dėl papildomų darbų yra suteikiamas papildomas darbų atliko terminas: 28 (dvidešimt aštuonios) kalendorinės dienos.
5. Rangovas įsipareigoja, pagal šiame Susitarime patikslintą Sutarties kainą atitinkamai pakeisti Sutarties sąlygų įvykdymo užtikrinimo priemonės sumą  bei statinio statybos, rekonstravimo, remonto, atnaujinimo (modernizavimo), griovimo ir kultūros paveldo statinio tvarkomųjų statybos darbų ir civilinės atsakomybės privalomojo draudimo sumą.
6. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
7. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
8. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
9. Susitarimas yra neatskiriama ir sudėtinė Sutarties dalis.
10. Susitarimo priedai:
    1. Darbų pakeitimo aktas Nr. 1 kelias Nr. 176 (3) (1).

|  |  |
| --- | --- |
| UŽSAKOVAS  **AB „Via Lietuva“**  Kauno g. 22-202, LT-03212 Vilnius  Įmonės kodas 188710638  PVM mokėtojo kodas LT100009270611  Telefonas +370 5 232 9600  El. paštas info@vialietuva.lt  A. s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | RANGOVAS  **AB „Eurovia Lietuva“**  Liepkalnio g. 85, LT-02120 Vilnius  Įmonės kodas 121949798  PVM mokėtojo kodas LT219497917  Telefonas +370 5 215 2050  El. paštas eurovia@eurovia.lt  A. s. LT36 2140 0300 0060 9614  AB „Luminor Bank“  Dokumentą pasirašantis įgaliotas bendrovės darbuotojas |